ET
17.7.2023
Euroopa Liidu Teataja
C 252/73
25. mail 2023 esitatud hagi – UC Rusal versus nõukogu (Kohtuasi T-292/23) (2023/C 252/87) Kohtumenetluse keel: inglise Pooled Hageja: United Company Rusal MKPAO (UC Rusal) (Kaliningrad, Venemaa) (esindajad: advokaadid N.
Tuominen ja L. Engelen) Kostja: Euroopa Liidu Nõukogu
Nõuded Hageja palub Üldkohtul: — ELTL artikli 263 alusel osaliselt tühistada (1) nõukogu 13. märtsi 2023. aasta otsus (ÜVJP) 2023/572, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (1) ning nõukogu 13. märtsi 2023. aasta rakendusmäärus (EL) 2023/571, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (2) ning (2) tühistada nõukogu mis tahes järgnev otsus (ÜVJP) ja nõukogu mis tahes järgnev rakendusmäärus, millega neid akte kas parandatakse või millega need tühistatakse – see osalise tühistamise nõue on esitatud osas, milles hageja on neis aktides identifitseeritud kuuluvana hr Deripaskale; — mõista kohtukulud välja nõukogult.
Väited ja peamised argumendid Hagi põhjenduseks esitab hageja kolm väidet. 1.
Esimene väide, et vaidlustatud meetmetes tehti ilmselge hindamisviga, kui lisati hageja nimi nende isikute loetelu põhjendustesse, kelle suhtes piiravad meetmed kehtivad. 2.
Teine väide, mille kohaselt vaidlustatud meetmed rikuvad kaitseõigusi ja õigust õiglasele kohtumenetlusele, sest nendega ei jäetud hagejale võimalust tõhusalt kasutada oma kaitseõigusi, eelkõige õigust olla ära kuulatud.
Arvestades kaitseõiguse ja õiguse tõhusale kohtulikule kontrollile omavahelist lähedast seotust, on rikutud ka hageja õigust tõhusale õiguskaitsevahendile. 3.
Kolmas väide, et vaidlustatud meetmed on ebaproportsionaalsed, ning rikuvad hagejal vastavalt Euroopa Liidu põhiõiguste harta artiklitele 16 ja 17 olevaid õigusi.
(1) (2)
Nõukogu 13. märtsi 2023.
aas otsus (ÜVJP) 2023/572, ta millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2023, L 75I, lk 134).
Nõukogu 13. märtsi 2023. aasta rakendusmäärus (EL) 2023/571, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2023, L 75I, lk 1).
25. mail 2023 esitatud hagi – EuroChem Group versus nõukogu (Kohtuasi T-293/23) (2023/C 252/88) Kohtumenetluse keel: inglise Pooled Hageja: EuroChem Group AG (Zug, Šveits) (esindaja: advokaadid)